ბავიე

ბავიე (ფადიეგურჯ. დავთ.-1574, გვ. 379, 385-386 იაბებეშენგელია, 2016, გვ. 34) — სოფელი გურჯისტანის ვილაიეთის არტანუჯის ლივის არტანუჯის ნაჰიეში. იგი შეესაბამება „არტანუჯის დავთრებში“ (1595) მოხსენიებულ სოფლებს, ფაბიეს, აბაკიეს და ბიჯიას, ბიჯას.

დავთრის მიხედვით სოფელში ცხოვრობდა 41 კომლი. ყველა იყო ისფენჯის გადამხდელი, ანუ ქრისტიანი. თუმცა 16-ს მიწერილი აქვს „მუსლიმია“. კომლთა უფროსების გარკვეულ ნაწილს ერქვა ქართველებისათვის/ქრისტიანებისათვის დამახასიათებელი სახელი: აბრამ, ბადუკია, გარსევან, გოგიჩა, გუგუნა, იასონ, ივანე, იორდანე, ნიკოლოზ, ოქროპირ, როსტომ. დასტურდება შვილისა და მამის იდენტური სახელი: გუგუნა ძე გუგუნასი. მამის სახელებად გვხვდება: ავთანდილ, გაბრიელ, გოგიჩა, გუგუნა, დარისპან, ზაქარ, პეტრე.  

სამეურნეო სტრუქტურა მეტად მრავალფეროვანია. იკვეთება ორი მნიშვნელოვანი დარგი: მემარცვლეობა და მეხილეობა. მარცვლეულზე გაწერილი იყო 3520 ახჩა, რაც სამეურნეო გადასახადების 48%-ზე მეტია. შირის წარმოებაზე გაწერილი იყო 2755 ახჩა (თითქმის 38%). სავარაუდოდ, მას ხილისაგან ამზადებდნენ. სხვა დარგებზე შედარებით ნაკლები გადასახადები იყო გაწერილი.

+ ბავიე („გურჯ. დავთ. - 1574“)  №  გადასახადი  ქილა  ახჩა  ახჩა ერთკომლზე  % 1  ხორბალი  350  2800  68.3  31,2  2  ქერი  100  600  14,6  6,7 3  ფეტვი  20  120  2,9  1,3  4  ქვიშნე  10  60  1,5  0,7 5  მუხუდო  10  100  2,4  1,1 6  ბოსტანი, ხილი   130  3,2  1,4 7  შირა (უშრი)   2755  67,2  30,6 8  თივა   180  4,4  2,0 9  ღორი   20  0,5  0,2 10  ცხვარი   300  7,3  3,3 11  ფუტკარი   150  3,7  1,7 12  წისქვილი (3 თვალი 6 თვით, 1 თვალი)   120  2,9  1,3 13  ისფენჯი (41 კომლი)   1025  25,0  11,4 14  მურახასიე   60  1,5  0,7 15  თაფუ, დეშთიბანი   220  5,4  2,4 16  ბადიჰავა, არუსანე   360  8,8  4,0 ჯამი/საშუალო    490  9000  13,7  100 

ლიტერატურა
 დ. ნიკოლაიშვილი, დ. სართანია, ა. უჯმაჯურიძე, დ. კირთაძე, მ. კვეტენაძე. მესხეთი ოსმალური დავთრების მიხედვით. „გურჯისტანის ვილაიეთის დიდი დავთარი", თბ., უნივერსალი, 2021, გვ. 217

სქოლიო

კატეგორია:გურჯისტანის ვილაიეთის დიდ დავთარში მოხსენიებული სოფლები